Baitulmal MAIWP

Baitulmal MAIWP ialah bahagian di Majlis Agama Islam Wilayah Persekutuan yang berperanan dalam mengagihkan wang zakat secara langsung kepada asnaf di Wilayah Persekutuan. Sebanyak 28 Skim Agihan Zakat ditawarkan oleh Baitulmal MAIWP. Usaha membantu dan menyantuni asnaf sentiasa diutamakan. Baitulmal MAIWP telah melalui proses transformasi dibawah teraju Pengurus Bahagian Baitulmal iaitu YBhg. Ustaz Mohd Nizam bin Haji Yahya.

Permohonan bantuan daripada wang zakat tidaklah begitu merumitkan. Prinsipnya, jika anda seorang asnaf dengan bukti yang cukup melalui dokumentasi yang jelas, anda layak menerima wang zakat.

Syarat Permohonan 
 Islam
 Warganegara Malaysia
 Bermastautin di Wilayah Persekutuan
 sekurang-kurangnya 1 tahun dan masih menetap di Wilayah Persekutuan

Unit 
 Pembangunan Asnaf
 Pembangunan Ummah
 Naziran dan Pemantauan
 Pengurusan Zakat Fitrah, Wakaf dan Sumber Am
 Pentadbiran dan Keurusetiaan

Asnaf 
Mesyuarat Perundingan Hukum Syarak Wilayah Persekutuan kali ke-96 yang bersidang pada 24 Februari 2016 telah meluluskan penambahbaikan takrifan asnaf seperti berikut :

 Fakir
 Seorang yang tidak mempunyai sebarang harta atau pekerjaan atau menerima pendapatan daripada sumber-sumber lain tetapi jumlahnya tidak sampai 50% daripada had kifayah untuk keperluan asas dirinya dan tanggungannya.
 Miskin
 Seorang yang mempunyai pekerjaan atau pendapatan yang melebihi 50% tetapi tidak mencapai had kifayah untuk keperluan asas dirinya dan tanggungannya.
 Amil
 Mereka yang dilantik secara langsung oleh pemerintah dan ulul amri samaada individu atau organisasi bagi mengurus dan mentadbir hal ehwal zakat termasuk pemungutan, pengagihan, pengurusan kewangan dan sebagainya.
 Muallaf
 Mereka yang dijinakkan hatinya atau mereka yang diharapkan kecenderungan hatinya untuk menerima Islam atau memeluk Islam (tetapi belum kukuh Islamnya).

 Al-Riqab
 Orang Islam yang dibelenggu atau dieksploitasi dari aspek pemikiran, harta benda, kekuasaan dan kebebasan yang tidak mampu membebaskan dirinya daripada belenggu tersebut.
 Al-Gharimin
 Golongan yang berhutang untuk memenuhi keperluan asas bagi kemaslahatan diri, keluarga dan tanggungannya atau masyarakat serta individu yang ditimpa musibah dan hutang yang dibenarkan oleh hukum syarak.
 Fisabilillah
 Mana-mana orang atau pihak yang melibatkan diri dalam sesuatu aktiviti untuk menegak, mempertahan dan mendakwahkan agama Islam serta kebajikannya
 Ibnu Sabil
 Mana-mana orang yang berada dalam perjalanan atau baru hendak memulakan perjalanan dari mana jua negeri atau negara dengan tujuan yang dibenarkan Syarak dan memerlukan bantuan bagi meneruskan perjalanan sehingga mencapai tujuan.

Takrifan asnaf adalah dirujuk kepada ayat 60 Surah At-Tawbah.

Skim Agihan Zakat

Transformasi 
 Borang permohonan zakat daripada 8 mukasurat dikurangkan kepada sehelai iaitu 2 mukasurat sahaja
 Borang tidak perlu disahkan daripada mana-mana pihak termasuk pemimpin setempat
 Setiap permohonan akan terima keputusan dalam tempoh 5 hari permohonan lengkap diterima
 Penubuhan Skuad Jejak Asnaf
 Penubuhan Pusat Agihan Zakat di hampir setiap kawasan Parlimen untuk memudah orang ramai

Skuad Jejak Asnaf

Cawangan - Pusat Agihan Zakat (PAZA) 
Usaha menyantuni asnaf dikembangkan melalui penubuhan 9 buah PAZA bagi memudahkan orang ramai berurusan dengan Baitulmal MAIWP. Setiap PAZA boleh menguruskan permohonan bantuan zakat. Senarai PAZA adalah seperti berikut :
 PAZA Cawangan Parlimen Bukit Bintang
 Tingkat 3, UTC Pudu Sentral, Jalan Pudu, 55100 KUALA LUMPUR No. Tel : 03- 2070 2004

 PAZA Cawangan Parlimen Bandar Tun Razak
 26, Pusat Perniagaan Danau Lumayan, Jalan Danau Lumayan 1, 56000 KUALA LUMPUR No. Tel : 03- 9191 0116

 PAZA Cawangan Parlimen Setiawangsa

 PAZA Cawangan Parlimen Titiwangsa
 Mini UTC Keramat, Jalan Datuk Keramat, 54000 KUALA LUMPUR No Tel : 03-4251 8524

 PAZA Cawangan Parlimen Seputeh
 Lot 4-G & 4-1, Medan Klang Lama 28, 58100 KUALA LUMPUR No Tel : 03- 7772 8425

 PAZA Cawangan Parlimen Batu
 Jalan Ipoh, 51200 KUALA LUMPUR No. Tel : 03- 6259 6905

 PAZA Cawangan Parlimen Segambut

 PAZA Cawangan Parlimen Putrajaya
 Tingkat 3, Blok D, Komplek Islam Putrajaya, No 3, Jalan Tun Razak, Presint 3, 62100 Putrajaya. No. Tel : 03-

 PAZA Cawangan Parlimen Lembah Pantai
 No 93, Tingkat bawah, Jalan Bangsar, 51200 Kuala Lumpur No tel : 03- 2202 0937

Perhubungan 
Baitulmal MAIWP boleh dihubungi ;

Bahagian Baitulmal

Majlis Agama Islam Wilayah Persekutuan

Aras 20, Bangunan PERKIM

No 150, Jalan Sultan Azlan Shah

51200 KUALA LUMPUR.

Telefon : 03-4047 7600

Talian Hotline : 1 800 88 5222

Talian Skuad Jejak Asnaf : 012-518 3614 / 012-512 7614

Rujukan

Pautan luar 
 http://www.maiwp.gov.my/i/index.php/en/ Laman sesawang rasmi dicapai pada 15 Mei 2017
 https://m.facebook.com/baitulmal.wp/ capaian melalui media sosial Facebook

Islam di Wilayah Persekutuan